लोकसभा चुनाव में सांसदों की संख्या बढ़ाने के लिए की बीजेपी की नजर अब दक्षिणी भारत की ओर है. इसके लिए बीजेपी केरल, कर्नाटक और तमिलनाडु में ऐसे चेहरों की तलाश कर रही है जो उनकी लोकसभा सीटें बढ़ाने में मदद कर सकते हैं. वहीं आरएसएस भी पिछले काफी समय से दक्षिण भारत में काम कर रहा है और हाल ही में केरल में आई बाढ़ में भी आरएसएस ने काफी काम किया है. मलयालम फिल्मों के सुपरस्‍टार मोहन लाल ने सोमवार को पीएम नरेंद्र मोदी से मुलाकात की है. जिसके बाद से उनकी बीजेपी में शामिल होने की चर्चाएं तेज हो गई हैं.